paragraph_text: Pjesma o Rolandu inspirirala je mnoge europske pjesnike. Na njemački jezik je prevedena 1170. Pjesnik Matteo Maria Boiardo napisao je djelo Zaljubljeni Roland u 15. stoljeću, dok je Ludovico Ariosto objavio poemu Bijesni Orlando 1532. Legendarni lik Rolanda je posebno inspirirao autore romantizma koji su ga obrađivali u romansama i baladama (Uhland, Stober, Vigny, Hugo i drugi).